钦定古今图书集成/理学汇编/字学典/第054卷 > 《徐官古今印史》 > 《谢章隶书歌》明·詹同
## 钦定古今图书集成/理学汇编/字学典/第054卷 > 《徐官古今印史》 > 《谢章隶书歌》明·詹同

君不见天雨粟，泣魑魅，仓颉制字泄天秘，蝌虬之文
久茫然，史籀秦斯两相继。大小二篆生《八分》，此后《六
书》从简易。邕邈隶字近古淳，羲旭行草纷如云。谢章
读书隶更好，使我见之过所闻。不求妍巧自奇拙，禹
鼎周彝文断缺。连昌宫中坠并钗，赤壁江底沈沙铁。
鱼鱼雅雅锥画深，一字岂但值百金，冠冕佩玉古天
子，天生古貌多古心。春蚓秋蛇势交错，嗟我毫端久
荒落。墨池风暖白日长，正欲相从谢《章学

唐李商隐太尉李公《会昌一品制集》：王子敬之隶法
遒媚，皇休明之草势沈著，异时相逼，当代罕俦。
宋张洎《谢赐八分表》：“念次仲之遗范，采元帝之名家。”
又“仙毫挥洒，体备刚柔，犀利譬长剑之倚天，壮观类
洪河之纪地，润泽如春云之出岫，明媚若晓汉之横
空。”

唐王建《赠太清卢道士》诗：“书卖八分通字学，丹烧九
转定人年。”

李颀《赠张旭》诗：“皓首穷草隶，时称太湖精。”

韩愈《醉赠张秘书诗》：“阿买不识字，颇知书八分。诗成
使之写，亦足张我军。”

宋晁冲之《和十二兄诗简疏》：“秦隶奇谲怪，夏篆丑。”
元杨孟载诗：“八分书古追东汉，七字诗工到盛唐。